Håkon Forfod Sønneland

Håkon Forfod Sønneland (født 8. mai 1972) er en norsk journalist, forfatter, idekunstner og kursholder. Alene og sammen med andre forfattere har han laget en rekke bøker for barn i førskolealderen og i småskolen, samt en humorbok for voksne.

Sønneland har bakgrunn som featureredaktør i Romerikes Blad, der han arbeidet i flere år. Han har også skrevet reisereportasjer for A-pressen og flere magasiner. Han har drevet med teatersport, opptrådt med stand-up på Latter og hatt fotoutstilling på Fotografiens Hus. 

Sønneland står bak kunstprosjektet www.thelimitededition.org, som blant annet inkluderer en fluesmekker av glass, en bikini av sandpapir (med den ru siden inn) og en utgave av Lars Myttings roman «Svøm med den som drukner», der alle ordene i manuset er trykket i alfabetisk rekkefølge.

Sønneland står bak nettsiden sonneland.no, som fokuserer på ideer og kreative prosesser. Han holder kurs for barn og voksne om kreativitet og skriving.

Han stod bak utstillingen "Håkon hacker museet" på Hadeland Folkemuseum sommersesongen 2020, der han stod bak et tjuetalls installasjoner. Slagordet var "Museum for folk som ikke går på museum". Blant annet ble en av de gamle bygningene lagt ut for salg på Finn.no, og i en bestemt uke fikk publikum betalt for å komme på museet og være der i minst 30 minutter. 

Han er bosatt på Gran på Hadeland, er gift og har to barn, og har til daglig tilhold på kunstsenteret Glasslåven på Granavollen.

Bibliografi 
 Kule ting for en 2-åring (med Sondre Harvik Bjaberg), Gyldendal (2012)
 Kule ting for en 3-åring (med Sondre Harvik Bjaberg), Gyldendal (2012)
 Kule ting for en 4-åring  (med Sondre Harvik Bjaberg), Gyldendal  (2012)
 Kule ting for en 5-åring (med Sondre Harvik Bjaberg), Gyldendal (2012)
 Såntno hakke de i byn, Gyldendal (2013)
 Kult på tur (med Sondre Harvik Bjaberg), Gyldendal (2014)
 Kule kroppen (med Sondre Harvik Bjaberg), Saltos bokhylle, Gyldendal (2013)
 Dinosaurenes våpen (med Sondre Harvik Bjaberg), Saltos bokhylle, Gyldendal (2013)
 Snekkeren (med Sondre Harvik Bjaberg), Saltos bokhylle, Gyldendal (2013)
 Kule dyr (med Sondre Harvik Bjaberg), Saltos bokhylle, Gyldendal (2014)
 Tall er ikke tull (med Sondre Harvik Bjaberg), Saltos bokhylle, Gyldendal (2014)
 Skumle småkryp (med Sondre Harvik Bjaberg), Saltos bokhylle, Gyldendal (2015)
 Den store skatten (med Sondre Harvik Bjaberg), Saltos bokhylle, Gyldendal (2015)
 Den store finalen, Saltos bokhylle, Gyldendal (2015)
 God nok som du er (med Oda Faremo Lindholm), Saltos bokhylle, Gyldendal (2016)
 Nattdragen (med Anneli Klepp og Jan Tore Noreng), Saltos bokhylle, Gyldendal (2016)
 Kult med mat (med Sondre Harvik Bjaberg), Gyldendal (2016)
 Hundrelappen, Samlaget (2018)
 Alle barna-vitser, Leseløve, Cappelen Damm (2018) Verdens beste mat, med Neha Naveen, Gyldendal (2019)

Eksterne lenker 
 sonneland.no Håkon Forfod Sønnelands hjemmeside
 www.thelimitededition.org  Kunstprosjektet The limited edition 
 Presentasjon på Gyldendal Norsk Forlags nettsider 
 https://samlaget.no/collections/hakon-forfod-sonneland Presentasjon på Samlagets nettsider
 https://www.forfatterkatalogen.no/forfattere/hakon-forfod-sonneland/ Forfatterkatalogen: 

Norske barnebokforfattere